24/04/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución pola que se resolve a convocatoria para a provisión, polo sistema de libre designación, de determinados postos de traballo

ANUNCIO Por Resolución da presidencia número 2019/8756, do 07/03/2019, que se transcribe a continuación, resolveuse a convocatoria pública para a provisión polo sistema de libre designación de determinados postos de traballo desta Deputación: D. Valentín González Formoso, Presidente da Deputación Provincial da Coruña ANTECEDENTES DE FEITO I.1. A Xunta de Goberno desta Deputación aprobou o 14/12/2018 as bases que regulan a provisión polo sistema de libre designación de determinados postos de traballo desta Deputación. I.2. As ditas bases publicáronse no BOP núm.240, do 18/12/2018. I.3. Pola Resolución da Presidencia número 44908/2018, do 19/12/2018, aprobouse a convocatoria para a provisión polo sistema de libre designación dos devanditos postos de traballo. O anuncio da convocatoria publicouse no DOG número 1, do 02/01/2019 e no BOE número 13, do 15/01/2019. II. FUNDAMENTOS DE DEREITO II.1. A presidencia da Deputación en uso das atribucións que ten conferidas polo artigo 34 da Lei 7/1985, Reguladoras das Bases de Réxime Local e disposicións concordantes é competente para coñecer do presente asunto. II.2. Previa a tramitación prevista na Lei 30/1984, de 2 de agosto, de Medidas para a Reforma da Función Pública (art.20.1. b), o texto refundido da Lei do Estatuto Básico do Empregado Público, aprobado polo Real Decreto Lexislativo 5/2015, de 30 de outubro, a Lei 2/2015, de 29 de abril, do emprego público de Galicia, o decreto 93/1991, de 20 de marzo, polo que se aproba o Regulamento de provisión de postos de traballo, promoción profesional e promoción interna, e o Real Decreto 364/1995, do 10 de marzo, polo que se aproba o Regulamento Xeral de Ingreso do Persoal ao servizo da Administración xeral do Estado e de Provisión de Postos de Traballo e Promoción Profesional dos Funcionarios Civís da Administración xeral do Estado, de aplicación supletoria a esta Administración decreto, acreditouse a observancia do procedemento debido, así como o cumprimento por parte das persoas candidatas elixidas dos requisitos e especificacións esixidos na convocatoria. III.3. Unha vez transcorrido o prazo previsto na convocatoria para a presentación de solicitudes, ponse de manifesto que non existe constancia da presentación de solicitudes ao posto de traballo convocado de Secretario/a de Presidencia, código posto 1.1.213.1, escala de Administración Xeral, subescala administrativa. De acordo cos antecedentes e consideracións xurídicas anteriores, RESOLVO: Primeiro. –Adxudicarlle o destino nos postos de traballo que se indican ás persoas funcionarias de carreira que se relacionan a continuación: Segundo. –Declarar deserta a convocatoria para a provisión do posto de traballo convocado de Secretario/a de Presidencia, código posto 1.1.213.1, escala de Administración Xeral, subescala administrativa. Terceiro. –O cesamento no actual destino efectuarase no prazo de tres días que se contan a partir do seguinte ao da publicación desta resolución no Boletín Oficial de Provincia. Cuarto. –O prazo para a toma de posesión do novo destino será de tres días hábiles a partir do seguinte ao do cesamento por tratarse da mesma localidade na que xa prestan os seus servizos as persoas seleccionadas. Se comporta o reingreso ao servizo activo o prazo será de vinte días hábiles. O cómputo dos prazos posesorios iniciarase cando rematen os permisos ou licenzas que, se é o caso, fosen concedidos á interesada. Nos supostos de baixa temporal ou transitoria iniciarase a partir da correspondente alta. A presente resolución, que pon fin á vía administrativa, é susceptible de interposición de recurso potestativo de reposición ante o Presidente, nos termos e prazos sinalados na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 17 de abril de 2019. O presidente A secretaria accidental, PDFR 21179/2015 do 01/10/2015 O Deputado Antonio Leira Piñeiro M.ª Amparo C. Taboada Gil